
Sprendimo tikslas gauti Šiaulių miesto savivaldybės tarybos pritarimą pakeisti  2023 m. balandžio 11 d. Koncesijos sutartį Nr. SŽ-718, tai yra padaryti techninio pobūdžio pakeitimus, patikslinti Koncesijos sutarties šalies pavadinimą, pakeisti Koncesijos sutarties 2.1. ir 2.2.3. papunkčius, kaip numatyta prie sprendimo projekto pridedamame Papildomame susitarime.

. Koncesininkas UAB „Šiaulių universali arena“ (buvęs pavadinimas UAB „Sarlita“) 2023 m. birželio 26 d. raštu Nr. 23-06-26/01 pateikė informaciją, kad pasikeitė įmonės pavadinimas.
. Koncesininkas UAB „Šiaulių universali arena“ 2023 m. lapkričio 20 d. elektroniniu paštu atkreipė dėmesį, kad Suteikiančioji institucija nėra PVM mokėtoja, todėl mokestis pagal Koncesijos sutartį turi būti nurodytas be PVM.
. Lietuvos Respublikos pridėtinės vertės mokesčio įstatymo 2 straipsnio 8 dalyje numatyta, kad ekonominė veikla – veikla (įskaitant gamybą, prekybą, paslaugų teikimą, žemės ūkio veiklą, žuvininkystę, kasybą, profesinę veiklą, naudojimąsi turto ir (arba) turtinių teisių turėjimu), kurią vykdant siekiama gauti bet kokių pajamų (neatsižvelgiant į tai, ar ją vykdant siekiama gauti pelno), išskyrus valstybės ir savivaldybių veiklą, kaip ji apibrėžta šio straipsnio 38 dalyje, net jeigu už tokią veiklą mokami mokesčiai ar rinkliavos.
Vadovaujantis Lietuvos Respublikos koncesijų įstatymo 3 straipsnio 10 dalimi, Koncesija – suteikiančiosios institucijos koncesininkui pagal šį įstatymą ir sudaromą sutartį suteikiamas leidimas vykdyti ekonominę veiklą, apimančią paslaugų teikimą ir (ar) darbų vykdymą, ir (ar) viešųjų paslaugų teikimą, kai koncesininkas prisiima visą ar didžiąją dalį su tokia veikla susijusios rizikos bei atitinkamas teises ir pareigas, o jo atlygį už tokią veiklą sudaro tik teisės užsiimti atitinkama veikla suteikimas ir pajamos iš tokios veiklos arba tokios teisės suteikimas ir pajamos iš tokios veiklos kartu su atlygiu, mokamu koncesininkui suteikiančiosios institucijos, atsižvelgiant į jos prisiimtą riziką. Taigi taip Savivaldybė suteikia Koncesininkui teisę pagal Koncesijos sutartį vykdyti atitinkamą veiklą ir tam tikslui suteikia infrastruktūros objektą ir kitą turtą ir toks turto perdavimas PVM tikslais nelaikomas prekių teikimu ar paslaugų teikimu, nes neatitinka PVM objekto sąlygų.
. Suteikiančioji institucija Koncesijos konkurso sąlygose reikalavo, kad Koncesininkas pateiktų Mokesčio dydį su PVM ir be PVM. Šią pareigą Koncesininkas įvykdė ir nurodė savo 2023 m. balandžio 3 d. galutiniame pasiūlyme Nr. 2023/04/03-01GP:
Eil. Nr. 		Mokestis be PVM, Eur 	Mokestis su PVM, Eur
	Mokestis (suma per mėnesį)	4 166,67	5 041,67
	Mokestis (viso Sutarties laikotarpio suma)	250 000,17	302 500,20



Nenumatoma

Neigiamų padarinių dėl priimto sprendimo nenumatoma. Priėmus sprendimą Koncesijos sutarties vykdymas taps aiškesnis ir teisine prasme apibrėžtas. Suteikiančiajai institucijai nesant PVM mokėtoja PVM Koncesininko mokamam mokesčiui netaikomas, o jei toks statusas atsirastų, tada PVM būtų taikomas. Atitinkamai Koncesininkui bus teikiami ir finansiniai dokumentai, tai yra sąskaitos faktūros arba PVM sąskaitos faktūros.

Nekeičiami.

Nereikalingi.

Nereikalingos.
Sprendimo projekto antikorupcinis vertinimas. Neatliekamas, nes neapima nei vienos Korupcijos prevencijos įstatyme numatytos 8 straipsnio 1 dalyje numatytos sąlygos.

Numatomo teisinio poveikio vertinimas neatliekamas.

